Bianchi édesapja igazságot akar
Nem adja fel, felelősöket keres fia balesetének ügyében
Jules Bianchi édesapja, Philippe továbbra is elszánt az ügyben, hogy fia halálának felelősei "megfizessenek". Jules Bianchi a 2014-es Japán Nagydíjon szenvedett súlyos balesetet. Kómában volt, mígnem idén júliusban életét vesztette. Az FIA, vizsgálata után arra a következtetésre jutott, hogy a versenyző balesetét az okozta, hogy túl gyorsan hajtott. "A következtetések sokkoltak engem." - mondta Philippe Bianchi a francia Auto Hebdonak. "Mivel azok az emberek vizsgálódtak, akiket vizsgáltak. Nincs itt összeférhetetlenség? Lehet az ember bíró és esküdt is egyszerre? A vizsgálat egy dolog, az adott egy képet, de jó kérdéseket feltenni és megfelelő válaszokat találni két különböző dolog." "Korábban már mondtam, de most megismétlem: a felelősöknek fizetniük kell. Így, vagy úgy." "Én elvesztettem Jules-t és sosem kapom őt vissza, szóval nekem nin s veszteni valóm az emlékén kívül. Szóval küzdeni fogok érte minden erőmmel."